Národná infraštruktúra pre podporu transferu technológií na Slovensku – NITT SK

Správa zo zahraničnej pracovnej cesty č.     / 2011

1.	Účastníci ZPC:

Zamestnanci CVTI SR, Lamačská cesta 8/A, 811 04 Bratislava:

Mgr. Juraj Noge – vedúci Odboru rozvoja informačných systémov 
Mgr. Július Kravjar – koordinátor aktivity 2.1 NITT

2.	Zahraničná pracovná cesta:

Miesto konania: Brněnská přehrada, OREA Wellness Hotel Santon

Termín a trvanie: 12.6 – 15.6.2011

Organizátor podujatia: 

Masarykova univerzita, Brno

Účel cesty:

Medzinárodný seminár CASLIN 2011, 18. ročník

Aktívna účasť na konferencii Inforum 2011:
Mgr. Juraj Noge  – Centrálny register záverečných prác v SR a kontrola originality ako centrálne poskytovaná služba
Mgr. Juraj Noge, Mgr. Július Kravjar - účasť na konferencii  z dôvodu implementácie  národného projektu NITT SK, aktivita 2.1
Náklady na cestu:
Mgr. Juraj Noge, Mgr. Július Kravjar – účasť na konferencii 100% hradená z projektu NITT SK

Náklady:
konferenčný poplatok
cestovné (služobné auto)

3.	Rámcový program pobytu:

12.6.2011 – 11.00 – 22.00, príchod, registrácia , návšteva památníku písemnictví, zahájenie
13.6.2011 - Odborný program konferencie 9.00 – 18.00
14.6.2011 - Odborný program konferencie, workshopy,  9.00 – 18.00
15.6.2011 - Odborný program konferencie, panelová diskusia,  9.00 – 11.30

Podrobný program medzinárodnej konferencie Inforum 2011: http://knihovna.fss.muni.cz/caslin2011

4.	Stručný priebeh rokovaní, resp. študijného pobytu:
Zameranie seminára CASLIN 2011 boli Centralizované služby alebo Súborné katalógy po novom. Na seminári rezonovali témy ako podpora silných centralizovaných služieb (národných, federatívnych či konzorciálnych), ktoré umožňujú pokryť informačné potreby širokého okruhu používateľov efektívnejšie ako klasické služby.

Z pohľadu implementácie národného projektu Národná infraštruktúra pre podporu transferu technológií na Slovensku – NITT SK boli pre nás najdôležitejšie prednášky, týkajúce sa témou aktivity č. 2.1, najmä budovania Integrovaného systému spoločných služieb, t.j podpora silných centralizovaných služieb alebo hľadanie nového modelu „klasických „ centralizovaných služieb pre vedeckú komunitu (centrálna katalogizácia, súborný katalóg, dodávanie dokumentov, dlhodobá archivácia informačných zdrojov, antiplagiátorský systém ako centrálne poskytovaná služba). 
Jeden z účastníkov SC,  Mgr. Juraj Noge z CVTISR, vystúpil s prednáškou  – Centrálny register záverečných prác v SR a kontrola originality ako centrálne poskytovaná služba. Obsahom príspevku bol  stručný popis  okolností  vzniku  Centrálneho registra záverečných prác v SR a systému na kontrolu originality dokumentov ako komplexného riešenia  na národnej úrovni, cieľov i východísk projektu, krátky popis riešenia i implementácie systému, skúseností z prevádzkovania. Na záver bolo uvedených niekoľko štatistických údajov, zhrnutie prínosov a ohlasov  poskytovanej služby ako i naznačenie ďalšieho možného rozvoja a využitia systému v budúcnosti – napr. zabudovanie do pripravovaného ISS vbudovaného v rámci projektu NITT..

Z ostatných zaujímavých prednášok zaujali najmä:

Integrované systémy služieb si nachádzajú cestu aj do knižníc. Prostredie cloud computingu a
spolupráca medzi knižnicami sú novými základnými konštantami, ktoré budú súčasťou moderných knižníc, lepšie povedané ich zoskupení (Tamar Sadeh, The Power of Aggregation: A Quantum Leap in Resource Discovery and Management). 

Fínska Národná digitálna knižnica (NDL) je národným projektom, ktorý zlepší on-line dostupnosť a využiteľnosti digitálneho kultúrneho dedičstva v knižniciach, múzeách a archívoch vo Fínsku tým, že kombinuje služby a zbierky týchto organizácií za využitia  univerzálneho rozhrania s názvom Public Interface. Verejné rozhranie je ľahké používať efektívne pre heterogénne digitálne zdroje. Architektúra je založená na myšlienke oddelenia užívateľského rozhrania od back-end systémov (Ari Rouvari, National Library of Finland, Finnish National Digital Library Public Interface).

Kto budú a akí budú klienti knižnice v budúcnosti? Aké služby im musíme ponúkať, aby nás ešte potrebovali? Nad týmito otázkami sa zamýšľal M. Svoboda z MKP. Spomenul zavedenie dátového modelu FRBR do nového knižničného systému .

V prostredí pamäťových inštitúcií v ČR patria práve knižnice k tým pamäťovým inštitúciám, ktoré so štandardizáciou na národnej i medzinárodnej úrovni začali ako prvé. Súčasné technológie spolu s existujúcimi medzinárodne platnými štandardami umožňujú vzájomnú spoluprácu nielen v rámci danej komunity, ale rovnako naprieč pamäťovými inštitúciami, čo umožňuje poskytnúť používateľom oveľa viac informácií z heterogénnych zdrojov a tieto navyše prepojiť na základe ich významu. Termín interoperabilita sa začal objavovať v súvislosti s nárastom informačných zdrojov a v súčasnosti jej otázky riešia pracovníci knižníc, múzeí, galérií aj archívov prakticky v každodennej práci s cieľom poskytnúť používateľom oveľa viac informácií z heterogénnych zdrojov a tieto navyše prepojiť na základe ich významu. Tiež zdôraznila nutnosť zavedenia modelu FRBR pri budovaní moderných informačných systémov. (N. Andrejčíková, Cosmotron).

Komunita knihovníkov už nesmie váhať: musí byť čo najrýchlejšie prijatá a implementovaná nová paradigma. A základný a aplikovaný výskum jej musia dláždiť cestu. Znova sa zdôvodňuje prínos FRBR.  (Maja Žumer, University of Ljubljana).

Matthew R. Goldner (USA, OCLC) zdôraznil výhody centralizovania knižničných služieb na WEBe a možnosť zdieľania jednotného systému mnohými inštitúciami – výhody: šetrenie zdrojov, pružnosť, všeobecná dostupnosť a pod.

5.	Odporúčané závery

Účasť riešiteľov jednotlivých aktivít projektu NITT z CVTI SR na medzinárodnej konferencii CASLIN  2011 bola prínosná z hľadiska získania informácií z oblastí, úzko súvisiacich z riešenou problematikou. Na jednom mieste sa v priebehu krátkeho času človek dozvedel kvantum použiteľných informácií a mohol ich prediskutovať do hĺbky s ich nositeľmi. Doporučujem aj v budúcom roku účasť na konferencii pre riešiteľov projektu NITT.

6.	Prehľad prinesenej dokumentácie a miesto jej uloženia

Program konferencie - k dispozícii na odbore ORIS v CVTI SR 

7.	Osobitne vyhodnotený očakávaný prínos ZPC

Prínosom pre CVTI SR je:
-	nadobudnutie poznatkov z oblasti hodnotenia poskytovania spoločných služieb pre výskum a vývoj
-	oboznámenia sa so systémami pre univerzálne vyhľadávanie vedeckých informácií
-	výmena poznatkov o problematike implementácie systémov služieb pre  vedu a výskum v medzinárodnom meradle,
-	možné využitie a zapracovanie poznatkov do analytických  štúdií  Integrovaného systému služieb – aktivita NITT 2.1
-	propagácia a informovanie o projekte NITT SK (osobné konzultácie, distribúcia propagačných materiálov o projekte NITT SK)
-	nadobudnutie poznatkov o získavaní a sprístupňovaní elektronických informačných zdrojov v domácom i medzinárodnom kontexte.

8.	Spôsob zverejnenia výsledkov ZPC, prenos získaných informácií

Správa bude zverejnená na intranete CVTI SR v sekcii Správy zo služobných ciest a na webovej stránke MŠVVaŠ SR. Podrobnejšie informácie a prínos budú prezentované na informačnom seminári pre zamestnancov CVTI SR dňa 12.9.2011 o 9.00 h v konferenčnej miestnosti CVTI SR.

Súhlasíme so zverejnením správy na intranete.

Správu spracoval: 	Mgr. Juraj  Noge, v. r.   
Mgr. Július Kravjar, v. r.

Dátum: 21.6.2011

Správu schválil: 	prof. RNDr. Ján Turňa, CSc.,  v. r.